Félix Vidal Costa

Félix Vidal Costa, nado en Santiago de Compostela o 6 de novembro de 1942, é un físico, investigador e catedrático galego.

 Traxectoria 
miniatura|Entrada principal da École Normal Supérieure de París.
Estudou o bacharelato no Instituto Arcebispo Xelmírez de Santiago de Compostela, e desde moi novo amosou un talante científico orientado cara á investigación.Tu biografía.com.ar Rematado o bacharelato trasládase a Madrid para estudar ciencias físicas na Universidade Complutense, onde fixo a licenciatura e onde se doutorou.

Ampliou estudos en Francia, sendo doutor de terceiro ciclo pola prestixiosa École Normal Supérieure de París, así como docteur d’État ès Sciences pola Universidade de París.

Autor de máis dun cento de traballos sobre física da materia condensada e dos materiais, impartiu clases en París e nos Estados Unidos de América, até asentarse en 1984 na Universidade de Santiago de Compostela (USC), na que é catedrático de Física da Materia Condensada. Encabeza un grupo de investigación sobre supercondutividade a altas e baixas temperaturas.Grupo de Investigación do Laboratorio de Baixas Temperaturas e Supercondutividade. USC. PDF. Consultado o 28 de abril de 2002. Unha quincena de profesores e investigadores e seis doutorandos franceses estiveron traballando no seu grupo de investigación da USC.

O profesor Vidal Costa mantén unha longa relación co mundo académico francés. Durante doce anos traballou no Laboratorio de Física da Escola Normal Superior da capital francesa. 
Desde a súa cátedra da Universidade de Santiago de Compostela seguiu vinculado á investigación e á docencia da física de materiais e de baixas temperaturas en Francia, sendo en numerosas ocasións catedrático asociado en diferentes institucións universitarias dese país.

A vinculación científica con Francia do profesor Vidal continúa unha tradición familiar, xa que o seu pai, Enrique Vidal Abascal, que foi catedrático de Xeometría da Universidade de Santiago, tamén mantivo intensas relacións profesionais con universidades e institucións científicas francesas.

É académico numerario da Real Academia Galega de Ciencias e Vicepresidente do Grupo Especial Física del Estado Sólido (FES) da Real Sociedad Española de Química.Real Sociedad Española de Química.

Foi director do Centro de Estudos Avanzados da Universidade de Santiago de Compostela

 Obra 

Na súa etapa na Universidade Complutense publicou: 
 A la escucha de los sonidos cerca de Tl en el 4He líquido, Madrid, Fundación Juan March, 1978. ISBN 84-7075-094-1

Publicou tamén numerosos artigos, como director ou investigador principal , en revistas especializadas como:

 Physica B-Condensed Matter, ISSN: 09221-4526
 Physical Review B, ISSN: 1098-0121
 Superconductor Science & Technology, ISSN: 0953-2048
 Physica C-Superconductiviyt and its Applications, ISSN: 0921-4534
 EPL, ISSN:0295-5075
 Journal of Physics and Chemistry od Solids, ISSN: 0022-3697
 IEEE Transactions on Applied Superconductivity, ISSN: 1051-8223
 Physical Review Letters, ISSN: 031-9007

Con membros do seu equipo ten rexistradas varias patentes, como:
 Limitador indutivo de corrente baseado en múltiples aneis ou películas supercondutoras de pequeno diámetro.
 Limitador indutivo de corrente baseado en elementos supercondutores con varias zonas débiles creadas artificialmente.
 Limitador supercondutor de corrente integrado no intercambiador de calor dun refrixerador termoacústico.Laboratotio de baixas temperaturas e supercondutividade. USC

 Distincións 

 1976. Recibiu a súa primeira distinción en Francia, a medalla de bronce do Centre National de la Recherche Scientifique (CNRS) polos seus traballos sobre os superfluídos.
 1977. Foi galardoado co Premio Nacional de Investigación Científica Santiago Ramón y Cajal.
 2005. Foi nomeado polo goberno de Francia Cabaleiro da Orde das Palmas Académicas polos "servizos rendidos á ciencia e á cultura francesas".A Orde das Palmas Académicas é unha distinción creada por Napoleón en 1808 para recoñecer o labor dos investigadores no ámbito universitario.
 2009. Recibiu o Título de Excelencia Galega na súa categoría de Ciencias.AEGACA. Asociación de Empresarios Galicia-Cataluña

 Notas 

Categoría:Nados en Santiago de Compostela
Categoría:Nados en 1942
Categoría:Científicos de Galicia
Categoría:Físicos de Galicia
Categoría:Físicos de España
Categoría:Alumnos da Universidade Complutense de Madrid
Categoría:Catedráticos da Universidade de Santiago de Compostela
Categoría:Membros da Real Academia Galega das Ciencias
Categoría:Personalidades de Galicia sen imaxes